hu hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu ml is hu hu hu hu hu pl es hu hu hu hu hu hu hu hu hu hu hu hu hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu en hu en hu en hu en hu en hu hu en en hu en hu en hu hu en hu hu en hu hu hu en hu hu hu hu en hu en hu en hu en hu en en hu en hu en hu en hu en en hu en hu hu en hu en hu en hu en en hu en hu hu en hu hu en hu hu hu en pt hu hu en hu de fr de hu en hu en hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
CANESTEN KOMBI UNO 500 MG HÜVELYTBL ÉS KRÉM
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
CANESTEN KOMBI UNO 500 MG HÜVELYTBL ÉS KRÉM
3 824 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
Betegtájékoztató: Információk a felhasználó számára
Canesten Uno 500 mg lágy hüvelykapszula
Mielőtt elkezdené alkalmazni ezt a gyógyszert, olvassa el figyelmesen az alábbi betegtájékoztatót, mely az Ön számára fontos információkat tartalmaz.
Ezt a gyógyszert mindig pontosan a betegtájékotatóban leírtaknak, vagy az Ön kezelőorvosa, vagy gyógyszerésze által elmondottaknak megfelelően alkalmazza.
-                 Tartsa meg a betegtájékoztatót, mert a benne szereplő információkra a későbbiekben is szüksége lehet.
-                 További információkért vagy tanácsért forduljon gyógyszerészéhez.
-                 Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik.
-                 Feltétlenül tájékoztassa kezelőorvosát, ha tünetei 3 napon belül nem enyhülnek, vagy éppen súlyosbodnak.
1.              Milyen típusú gyógyszer a Canesten Uno 500 mg lágy hüvelykapszula és milyen betegségek esetén alkalmazható?
2.              Tudnivalók a Canesten Uno 500 mg lágy hüvelykapszula alkalmazása előtt
3.       Hogyan kell alkalmazni a Canesten Uno 500 mg lágy hüvelykapszulát?
5        Hogyan kell a Canesten Uno 500 mg lágy hüvelykapszulát tárolni?
6.       A csomagolás tartalma és egyéb információk
1.              Milyen típusú gyógyszer a Canesten Uno 500 mg lágy hüvelykapszula és milyen betegségek esetén alkalmazható?
A Canesten Uno 500 mg lágy hüvelykapszula a nemi szervek gombás fertőzéseinek és az ehhez kapcsolódó gyulladások kezelésére alkalmas. Ezeket a fertőzéseket általában Candida fajok okozzák.
A gyulladásos fertőzés tünetei: a külső nemi szervek vörösek és duzzadtak lehetnek, viszketnek és érzékennyé válnak. Hüvelyi váladékozás alakul ki, a hüvely falát túrós lepedék borítja.
A Canesten Uno 500 mg lágy hüvelykapszula hatóanyaga, a klotrimazol széles spektrumú gomba ellenes hatással rendelkezik.
Amennyiben Önnek más tünetei vannak, a készítmény alkalmazása előtt konzultáljon nőgyógyászával, mert lehetséges, hogy az Ön tüneteit nem gomba, hanem más kórokozó okozza.
A Canesten Kombi Uno 500 mg lágy hüvelykapszula megfelelően alkalmazva hatásos a gombás fertőzés ellen. Keresse fel kezelőorvosát, ha tünetei 3 napon belül nem enyhülnek, vagy éppen súlyosbodnak.
2.             Tudnivalók a Canesten Uno 500 mg lágy hüvelykapszula alkalmazása előtt
Ne alkalmazza a Canesten Uno 500 mg lágy hüvelykapszulát
-          ha allergiás (túlérzékeny) a klotrimazolra vagy a gyógyszer (6. pontban felsorolt) egyéb összetevőjére.
-          menstruáció ideje alatt. A hüvelyi kezelést a menstruáció kezdete előtt be kell fejezni.
Az alábbi esetekben a készítmény csak a kezelőorvossal történt megbeszélés alapján alkalmazható:
·                ha először fordul elő gombás fertőzés
·                haaz elmúlt 6 hónapban több mint 2 alkalommal fordult elő Önnél gombás fertőzés
·                ha Ön vagy partnere nemi úton terjedő betegségben szenved, vagy szenvedett korábban
·                terhesség, vagy annak gyanúja esetén
·                alhasi fájdalom vagy fájdalmas vizelés esetén
·                kellemetlen szagú hüvelyi váladékozás esetén
·                véres hüvelyi váladékozás esetén
·                rendellenes vagy rendszertelen hüvelyi váladékozás esetén
·                amennyiben a szeméremtesten vagy a hüvely területén sebek, fekélyek vagy hólyagok jelennek meg
·                láz vagy hidegrázás esetén
·                amennyiben a kezelés során kipirosodás, irritáció vagy duzzanat fordul elő
Keresse fel kezelőorvosát, ha tünetei 3 napon belül nem enyhülnek, vagy éppen súlyosbodnak. Ha a tünetek továbbra is fennállnak, olyan betegség állhat a háttérben, amely orvosi kivizsgálást igényel.
A kezelés szükség esetén megismételhető, mindazonáltal a visszatérő fertőzések a háttérben meghúzódó betegségre utalhatnak, így ha a tünetek 2 hónapon belül visszatérnek, forduljon orvoshoz.
A hüvelykapszula alkalmazásának ideje alatt a latex anyagú fogamzásgátló eszközök (gumióvszer, pesszárium) biztonságossága csökken. Ez a hatás átmeneti és csak a kezelés időtartamára korlátozódik.
A szexuális aktus kerülendő a kezelés alatt, mivel a partner is megfertőződhet.
A Canesten Uno 500 mg lágy hüvelykapszulát nem szabad lenyelni!
A kezelés alatt nem szabad tampont, hüvelyzuhanyt, spermicid készítményt vagy egyéb hüvelyi készítményt alkalmazni.
A Canesten Uno 500 mg lágy hüvelykapszula biztonságosságát és hatásosságát 18 év alatti gyermekek esetében nem igazolták. Ezért 18 éves kor alatti gyermekeknél és serdülőknél nem alkalmazható.
Egyéb gyógyszerek és a Canesten Uno 500 mg lágy hüvelykapszula
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről.
Takrolimusz (immunszupresszáns gyógyszerek hatóanyaga) szedése alatti klotrimazol alkalmazás megemelkedett takrolimusz szintet eredményezhet, így ha Ön takrolimusz tartalmú gyógyszert szed, konzultáljon orvosával, mielőtt a Canesten Uno 500 mg lágy hüvelykapszulát alkalmazza. Ebben az esetben körültekintő orvosi megfigyelés szükséges.
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer szedése előtt beszéljen kezelőorvosával vagy gyógyszerészével.
Terhesség első három hónapjában és szoptatás ideje alatt a hüvelykapszula csak a kezelőorvos javaslatára alkalmazható. Terhesség alatt a hüvelykapszulát applikátor nélkül kell használni!
A terhesség utolsó 4‑6 hetében a szülőutak fertőtlenítésére is alkalmas.
Hüvelyi alkalmazás során a klotrimazol felszívódása igen alacsony, így szoptatás alatti alkalmazása nem jelent kockázatot a csecsemőre.
A készítmény hatásai a gépjárművezetéshez és gépek kezeléséhez szükséges képességekre
A készítmény nem befolyásolja a gépjárművezetéshez és gépek kezeléséhez szükséges képességeket.
3.       Hogyan kell alkalmazni a Canesten Uno 500 mg lágy hüvelykapszulát?
Ezt a gyógyszertmindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.
A készítmény szokásos adagolása:
A hüvelykapszulát egyszeri alkalommal este kell a hüvelybe vezetni Amennyiben a tünetek nem múlnak el az egyszeri kezelés után, a kezelőorvossal történt megbeszélés alapján a kezelés megismételhető.
Alkalmazása gyermekeknél és serdülőknél
A Canesten Uno 500 mg lágy hüvelykapszula 18 éves kor alatt nem alkalmazható a biztonságosságra és a hatásosságra vonatkozó adatok hiánya miatt.
A hüvelykapszulát este kell az applikátorral mélyen a hüvelybe vezetni. Ez a leghatásosabban háton fekve, kissé felhúzott lábakkal érhető el. Terhesség alatt a hüvelytablettát applikátor nélkül kell használni.
A hüvelykapszula lágy bevonata hüvely-, és vulvagyulladás esetén is biztosítja a könnyű felhelyezést. A hüvelykapszula percek alatt felolvad és emulziót képezve bevonja a hüvelynyálkahártya felületét.
-       Húzzuk ki az applikátor végét ütközésig. Helyezzük a hüvelykapszulát az applikátorba, majd az óramutató járásának megfelelően rögzítsük.
-       A hüvelykapszulát tartalmazó applikátort vezessük óvatosan, mélyen a hüvelybe (a legjobb fekvő helyzetben).
-       Az applikátor végét óvatosan nyomjuk ütközésig; eközben a kapszula a hüvelybe kerül. Ezután távolítsuk el az applikátort.
Hüvelykapszula alkalmazása applikátor nélkül:
Terhesség alatt a hüvelykapszulát applikátor nélkül kell használni.
Alapos kézmosás után fogjuk meg a hüvelykapszulát és helyezzük a hüvelybe.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
Mint minden gyógyszer, így ez a készítményis okozhat mellékhatásokat, amelyek azonban nem mindenkinél jelentkeznek.
A forgalomba hozatalt követően az alábbi mellékhatásokat jelentették: allergiás reakciók (ájulás, alacsony vérnyomás, légzési nehézségek, csalánkiütések), hámlás a nemi szervek területén, viszketés, bőrkiütés, ödéma, kellemetlen, égő érzet, irritáció, kismedencei fájdalom, hasi fájdalom.
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik.
5.       Hogyan kell a Canesten Uno 500 mg lágy hüvelykapszulát tárolni?
Ez a gyógyszer nem igényel különleges tárolást.
A nedvességtől való védelem érdekében az eredeti csomagolásban tárolandó.
A gyógyszer gyermekektől elzárva tartandó!
A dobozon feltüntetett lejárati idő (Felhasználható:) után ne alkalmazza a Canesten Uno 500 mg lágy hüvelykapszulát. A lejárati idő a megadott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.       A csomagolás tartalma és egyéb információk
Mit tartalmaz a Canesten Uno 500 mg lágy hüvelykapszula
Egy Canesten Uno 500 mg lágy hüvelykapszula 500 mg mikronizált klotrimazolt tartalmaz.
Fehér vazelin, folyékony paraffin, zselatin, glicerin, titán-dioxid (E171), kinolin sárga (E104), sunset yellow (E110). Nyomokban lecitint és közepes szénláncú triglicerideket tartalmazhat.
Milyen a Canesten Uno 500 mg lágy hüvelykapszula készítmény külleme és mit tartalmaz a csomagolás
Homogén szuszpenziót tartalmazó, csepp alakú, sárga, átlátszatlan lágy hüvelykapszula
Egy darab lágy hüvelykapszula átlátszó, laminált PVC/PVdC/PVC//Al buborékcsomagolásban és 1 db fehér PE/PP applikátor, dobozban.
A forgalomba hozatali engedély jogosultja:
1123 Budapest, Alkotás u. 50.
GP Grenzach Produktions GmbH,
OGYI-T-8110/08  1x Canesten Uno 500 mg lágy hüvelykapszula
A betegtájékoztató engedélyezésének dátuma: 2012 március
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.